ལོ་བརྒྱའི་འཆར་གཞི་ལ་ནི།།སློབ་གསོ་གཞི་རྩ་འཛིན་དགོས།།ཞེས་གདམས་པ་བཞིན།ཝང་བླ་ཀོའི་སེམས་སུ་མི་རིགས་དར་མིན་དང་རྒྱལ་ཁབ་དར་མིན་དེ་གཙོ་བོ་སློབ་གསོ་ལ་རག་ལས་པར་དགོངས་ཏེ་ཀན་ལྷོའི་སློབ་གསོའི་ཐེབས་རྩ་ཚོགས་པར་ད་བར་དུ་མ་དངུལ་ཞལ་འདེབས་གནང་ཞིང་སྒོས་སུ་རྡོ་དཀར་ཟམ་ཆེན་ནས་གཙོས་བོད་རིགས་སློབ་འབྲིང་བར་གྱི་གཞུང་ལམ་ཞིག་གསོ་དང་དེ་མིན་གཙོས་བོད་རིགས་སློབ་འབྲིང་དང་རྡོ་དཀར་སློབ་ཆུང་།གཙོས་སློབ་ཆུང་གཉིས་པ།ཁ་གྱ་སྟོད་སློབ་ཆུང་།མཛོད་དགེ་རུ་སྟོད་མའི་སློབ་ཆུང་།མར་ཐང་དཔལ་ལྡན་རྒྱ་མཚོའི་དྭ་ཕྲུག་སློབ་གྲྭ་སོགས་རང་ཁུལ་གྱི་སློབ་གྲྭ་ཉི་ཤུ་ཡས་མས་ཤིག་ལ་ཞལ་འདེབས་གནང་ཞིང་།ལྷག་པར་དུ་སློབ་གྲྭ་ཆེན་མོར་རྒྱུགས་འཕྲོད་ནའང་སློབ་ཡོན་མེད་པས་སློབ་ཆེན་ཞུགས་མི་ཐུབ་པའི་སློབ་མ་སྐོར་ཞིག་ལ་མ་བསྐུལ་དང་བླངས་སྒོས་སློབ་ཡོན་སྤྲད་དེ་རོགས་རམ་ཤུགས་ཆེན་གནང་།